หลายล้านปีก่อนยุคของพวกไดโนเสาร์ โลกของเราถูกปกครองโดยสัตว์ที่
ทัดเทียมกันหลายชนิด
สองเผ่าพันธุ์ที่ยิ่งใหญ่ถือ กำเนิดขึ้นและต่อสู้แย่งชิงความเป็น
ใหญ่
นี่คือเรื่องราวของการต่อสู้เพื่อ แย่งชิงดินแดนและความเปลี่ยนแปลงที่
เกิดขึ้นต่อชีวิตบนโลกของเรา
เพราะช่วงเวลาส่วนใหญ่ในอดีตแผ่น ดินไม่ใช่ที่ที่เอื้ออำนวยต่อชีวิต
ดินแดนที่รกร้างและว่างเปล่า
ใกล้เคียงกับพื้นผิวของ ดวงจันทร์มากกว่าโลกปัจจุบันเสียอีก
ยากจะจินตนาการว่าจะมีสิ่งใดใช้ สถานที่ที่ไม่เป็นมิตรนี้เป็นบ้านได้
แต่จากใต้เกลียวคลื่นที่ที่ชีวิต ได้เริ่มต้นขึ้นมากว่าพันล้านปีสิ่ง
มีชีวิตที่น่าสนใจชนิดหนึ่งเป็น หนึ่งในสิ่งแรกๆที่น้อมรับความท้าทาย
ไลเคนอาจดูไม่พิเศษอะไรแต่ จริงๆแล้วพวกมันเป็นอะไรที่พิเศษมาก
หุ้นส่วนกิจการยุคบุกเบิก
ไม่ใช่พืชและก็ไม่ใช่สัตว์ไลเคน คือการรวมกันอย่างประหลาดๆของราและ
สาหร่ายที่ต้องอยู่ร่วมกันเท่านั้น จึงจะสามารถเอาชนะความโหดร้ายของโลก
ที่แร้นแค้นนี้ได้
แต่พวกมันไม่ได้แค่บุกเบิก เท่านั้นพวกมันยังบุกพื้นอีกด้วย
ขณะเพิ่มจำนวนเส้นใยเล็กๆของพวกมัน ช่วยทำให้หินแตกและทำให้เกิดดินขึ้น
เป็นครั้งแรก
ปูเส้นทางให้พวกพืชเข้ามาครองพื้นที่
พืชขนาดจิ๋วอย่างมอสส์ คือชนิดแรกๆที่เกิดขึ้น
ด้วยผนังใบที่หนาเพียงเซลล์เดียว พวกมันไม่สามารถงอกให้สูงขึ้นแต่แผ่
ออกไปได้
เพราะขยายพันธุ์ได้เร็วกว่าไลเคน ไม่นานพวกมันก็ปกคลุมทั่วพื้นดินที่
ที่พวกมันยึดครองอยู่เป็น เวลานานถึง40ล้านปีโดยไม่ถูกรบกวน
แต่การเปลี่ยนแปลงครั้งสำคัญกำลัง เกิดขึ้นซึ่งจะเปลี่ยนแปลงภูมิทัศน์
ไปตลอดกาล
สิ่งที่สำคัญคือวิวัฒนาการ ของส่วนประกอบใหม่อย่างลิกนิน
ลิกนินช่วยให้ผนังเซลล์ของพืชแข็ง แรงขึ้นทำให้พวกมันงอกได้สูงขึ้นและ
แข็งแรงขึ้นมากกว่าที่เคย
เมื่อไม่จำเป็นต้องแผ่ขยายไปตามแนว ดินพวกพืชก็เริ่มช่วงชิงพื้นที่สูง
ที่อยู่ด้านบนแย่ง ชิงกันเพื่อให้ได้รับแสง
ท้ายที่สุดพืชบางชนิดสูงขึ้นมากจน ตั้งตระหง่านอยู่เหนือโลกรอบๆพวกมัน
เรดวูดในปัจจุบัน คือตึกระฟ้าในธรรมชาติ
ด้วยความสูงที่มากกว่าหนึ่งร้อย เมตรพวกมันจึงเป็นสิ่งมีชีวิตที่สูง
ที่สุดที่เคยมีมา
แต่เรดวูดก็เป็นเพียงแค่หนึ่ง ในพืชกว่า400 000สปีชีส์เท่านั้น
สัญญาณชีวิตที่เห็น ได้ชัดที่สุดบนโลกของเรา
ย้อนกลับไปในอดีตแสนนานการกำเนิดของ พืชก่อให้เกิดแหล่งที่อยู่ใหม่สำหรับ
ผู้บุกเบิกรุ่นน้องจากท้องทะเล
สัตว์ชนิดแรกๆที่ก้าวขึ้น มาบนพื้นดินคือพวกอาร์โธรพอด
ญาติของพวกไทรโลไบต์กระดูกภายนอก ของพวกมันคือเกราะป้องกันที่ยอด
เยี่ยมใต้น้ำ
บนบกเกราะนั้นช่วยพยุงและ ช่วยป้องกันไม่ให้ตัวพวกมันแห้ง
พวกมันสามารถหายใจผ่าน เปลือกแข็งชั้นนอกนี่ได้อีกด้วย
และด้วยระดับออกซิเจนที่มากกว่าใน ปัจจุบันถึง60%บางชนิดจึงมีขนาดใหญ่
มาก
อาร์โธรเพลอ-รากิ้งกือ ขนาดใหญ่ที่สุดที่เคยมีมาบนโลก
ด้วยลำตัวที่ยาวกว่าสองเมตรครึ่งและ กว้างถึงครึ่งเมตรมันจึงไม่มีศัตรูใน
ธรรมชาติเลย
มันจึงสามารถใช้พลังงาน ทั้งหมดของมันไปกับการหาคู่ได้
แต่สำหรับอาร์โธรเพลอ-ราการตามหา เนื้อคู่ที่เหมาะสมนั้นไม่ใช่เรื่อง
ง่ายเลย
เพราะตาของมันแทบจะบอดสนิท
และโลกของมันกว้างแค่เท่า ที่มันสามารถรับรู้ได้เท่านั้น
ป่าเฟิร์นนี้กว้างใหญ่มาก
และตัวเมียอาจอยู่ที่ไหนก็ได้
แต่การตามหาของมันก็ไม่ ได้น่าสิ้นหวังอย่างที่เห็น
ตัวเมียที่พร้อมผสมพันธุ์จะ ทิ้งกลิ่นไว้เพื่อให้ตัวผู้ตามมา
เชือกนำทางในความมืดมิด
แต่ถึงอย่างนั้นการรับรู้ได้ว่า เธอเคยอยู่ที่ไหนไม่สำคัญเท่ารู้ว่า
ตอนนี้เธออยู่ที่ไหน
ในที่สุดโอกาสที่มัน จะได้โปรยเสน่ห์ก็มาถึง
มันบรรเลงเพลงรักเฉพาะตัว ด้วยการใช้เปลือกที่เป็นข้อๆถูกัน
การผสมพันธุ์บนบกอาจ เป็นเรื่องที่ยากเอาการ
จะสำเร็จได้ต้องจัดตำแหน่งให้ถูก
ฉะนั้นสิ่งสำคัญของขั้น ตอนที่สำคัญนี้คือห้ามทำอะไรผิดพลาด
345ล้านปีต่อมาและในป่าปัจจุบัน ศาสตร์แห่งการยั่วยวนของพวกอาร์โธรพ
อดนั้นก้าวหน้าไปมาก
โดยเฉพาะอย่างยิ่งสมาชิกใน กลุ่มที่ไม่ค่อยสวมเกราะเท่าไหร่
ต่างจากอาร์โธรเพลอ-ราในอดีตแมงมุม กระโดดตัวผู้มีการมองเห็นที่ดีเยี่ยม
และมีขนาดตัวเท่าเมล็ดข้าวเท่านั้น
แต่ขนาดตัวที่หายไป นั้นพวกมันทดแทนด้วยสไตล์
แต่ละสปีชีส์มีท่าเต้นที่มี เอกลักษณ์เฉพาะตัวที่ไว้ใช้ดึงดูด
ตัวเมีย
ท่านกยูง
ท่าชัฟเฟิลด้านข้าง
ท่านักเต้นดิสโก้
และท่ากระพือปีก
ขณะที่ตัวผู้ยกระดับเครื่องแต่งกาย สีฉูดฉาดและท่าเต้นที่ยากขึ้นตัวเมีย
ยกระดับมาตรฐานให้สูงขึ้น
ท่าชัฟเฟิลด้านข้างดึงดูดความสนใจได้
แต่ท่าเต้นของมันจะมัดใจเธอได้มั้ย
ตัวที่เด็ดที่สุด เท่านั้นถึงจะทำสำเร็จ
การส่ายท้องไปมาเป็น สัญญาณว่าเธอไม่ประทับใจสักนิด
มันต้องระวังตัวให้ดีเพราะตัวเมีย ที่จู้จี้บางทีก็กินหนุ่มๆที่มาจีบ
แต่มันก็คุ้มที่จะ ลองเสี่ยงดูอีกสักครั้ง
เห็นได้ชัดว่ามันคงต้องกินแห้ว
มันอาจไม่มีโชคเรื่องความรักแต่ เผ่าพันธุ์อาร์โธรพอดของมันมีโชคที่
ดีกว่านั้น
พวกมันคิดเป็น80%ของสัตว์ทุกสปีชีส์
เคล็ดลับความสำเร็จของอาร์โธรพอด อยู่ที่โครงสร้างลำตัวที่เป็นข้อ
ปล้องของพวกมัน
ซึ่งพัฒนาไปในรูปแบบต่างๆนับไม่ถ้วน
บางชนิดมีหูอยู่ที่ขา
บางชนิดมีตาอยู่ที่หนวด
และเกราะแข็งเสริมความแข็งแกร่ง
ผ่านการปรับเปลี่ยนครั้งแล้ว ครั้งเล่าอาร์โธรพอดคือความดุเดือด
ของวิวัฒนาการ
รวมถึงนักวิ่งที่เก่ง ที่สุดในหมู่พวกมันด้วงเสือ
โครงสร้างตัวมันได้รับการ ปรับเปลี่ยนมาตลอดหลายล้านปี
และโมเดลล่าสุดถูก ออกแบบมาเพื่อความเร็ว
เทียบกับขนาดตัวมันคือหนึ่งใน นักวิ่งที่วิ่งเร็วที่สุดในโลก
ถ้ามันมีขนาดเท่ามนุษย์มันจะ สามารถวิ่งได้มากกว่า1 000กิโลเมตร
ต่อชั่วโมง
แต่ชีวิตติดความเร็ว ก็มีจุดอ่อนเหมือนกัน
สมองของมันตามไม่ทัน
มันต้องหยุดวิ่งบ่อยๆเพื่อดูว่าต้อง ไปทางไหนระหว่างที่ล่าเหยื่อตัวต่อไป
แต่การหาอาหารอย่างบ้าคลั่งของ มันอาจนำพามันไปสู่อาณาเขตที่อันตราย
เพราะบางครั้งนักล่า ก็อาจถูกล่าได้เหมือนกัน
เร็วและแรงไม่ใช่สไตล์การ ล่าของเจ้าแมงมุมประตูกลนี่
มันชอบรอให้เหยื่อมาหามันเองมากกว่า
ในการต่อสู้ของพวกอาร์โธรพอดการ บินสร้างผลลัพธ์ที่แตกต่างระหว่าง
ความเป็นและความตาย
มากกว่า300ล้านปีมาแล้วกลุ่มของพวก อาร์โธรพอดคือสัตว์ชนิดแรกที่บินขึ้น
ไปบนฟ้า
และการวิวัฒนาการของปีกจะส่งมัน ไปถึงความสำเร็จระดับโลกในที่สุด
พวกแมลง
ในปัจจุบันมีจำนวนแมลงมากกว่า พันล้านตัวต่อมนุษย์หนึ่งคนบนโลก
พวกมันคือกลุ่มสัตว์ ที่มีจำนวนมากที่สุดในโลก
แม้จะบินได้ถ้วนหน้าแต่แมลงที่ ชำนาญเรื่องบินมากที่สุดปรากฏตัว
ครั้งแรกในหนองน้ำดึกดำบรรพ์
แมลงปอ
การบินของพวกมันใกล้เคียง กับความสมบูรณ์แบบมากที่สุด
ปีก4ปีกที่โค้งงอได้ควบคุมได้ อย่างอิสระช่วยให้พวกมันเคลื่อนไหว
ได้คล่องแคล่วไม่มีใครเทียบ
พวกมันบินไปได้ในทุกทิศทาง
ตีวงโค้งอย่างแคบที่สุดได้
และเร่งความเร็วได้ไว กว่าเครื่องบินขับไล่เสียอีก
โครงสร้างสมบูรณ์แบบที่แทบไม่ เปลี่ยนแปลงไปเลยตลอดหลายร้อยล้านปี
และยังมีสัตว์อีกจำพวกหนึ่งที่ อาศัยอยู่ในหนองน้ำดึกดำบรรพ์กำลัง
เผชิญกับการเปลี่ยน แปลงครั้งใหญ่ของพวกมันเอง
ใต้ผิวน้ำสัตว์มีกระดูก สันหลังก็ยังคงวิวัฒนาการต่อ
และปลาชนิดใหม่ก็เกิดขึ้น
ปลาที่มีครีบเป็นพู่
บางชนิดเจริญไปเป็นนักล่าขนาดมหึมา
ในโลกที่ปลาใหญ่กินปลา เล็กพวกตัวใหญ่จะได้เปรียบ
ส่วนพวกตัวเล็กๆก็ต้องหลบภัยในเงามืด
ที่ที่ครีบเป็นพู่ของ พวกมันมีประโยชน์อย่างมาก
ครีบที่แข็งแรงและใช้งานได้หลาก หลายทำให้พวกมันต่างจากปลาชนิดอื่นๆ
ครีบไม่เพียงช่วยในการว่ายน้ำ เท่านั้นแต่มันยังแข็งแรงพอจะรับ
น้ำหนักตัวพวกมันได้และช่วย ให้พวกมันคลานขึ้นมาจากน้ำได้ด้วย
แต่ปลาพวกนี้ยังมีการปรับตัว ที่ช่วยพลิกสถานการณ์อีกอย่าง
ความสามารถในการหายใจ
โดยไม่ผ่านเหงือก แต่ผ่านปอดยุคแรกเริ่ม
เมื่อรวมกันความก้าวหน้าของ วิวัฒนาการเหล่านี้ทำให้สัตว์มี
กระดูกสันหลังขึ้นมาจาก น้ำและออกสำรวจพื้นดินได้
การแข่งขันเพื่อครอบ ครองโลกใหม่จึงเริ่มขึ้น
แต่มันสายเกินไปเสีย แล้วสำหรับปลาครีบพู่พวกนี้
มีสัตว์ชนิดอื่นที่ เปลี่ยนแปลงตัวเองก่อนหน้ามันแล้ว
อย่างแอนธราโคซอรัสลำตัว ยาว3เมตรที่พัฒนาเท้าขึ้นมาก่อนแล้ว
การวิวัฒนาการจากครีบเป็น แขนขานั้นใช้เวลาหลายล้านปี
แต่เมื่อทำสำเร็จชีวิตบนบกก็ ไม่กลับไปเป็นเหมือนเดิมอีกเลย
ยุคของสัตว์ครึ่งบก ครึ่งน้ำเริ่มต้นขึ้นแล้ว
ปัจจุบันมีสัตว์ครึ่งบก ครึ่งน้ำอยู่มากกว่า8 000สปีชีส์
กลุ่มที่ประหลาดแต่มีความหลากหลาย
อย่างนิวต์กบซาลาแมนเดอร์และคางคก
อาจไม่ได้มีขนาดตัวที่ใหญ่อย่าง แต่ก่อนแต่ก็ยังคงเป็นนักล่าฝีมือดี
ที่มีสไตล์การล่าเป็นของตัวเอง
หลายร้อยล้านปีหลังแอนธราโคซอรัส ถือกำเนิดหนองน้ำทั้งหลายก็ยังคงเป็น
ศูนย์รวมของพวกสัตว์ครึ่งบกครึ่งน้ำ
ที่สามเหลี่ยมปากแม่น้ำดานูบในยุโรป นี้มีกบบึงอาศัยอยู่เป็นพันตัวและพวก
มันก็ได้กลายเป็นนักจับแมลงมือฉมัง
และอาหารจานโปรดของพวกมันคือแมลงปอ
เพราะแมลงปอมองเห็นได้รอบด้านการ จับพวกมันสักตัวไม่ใช่เรื่องง่ายๆเลย
แต่กบบึงก็ได้พัฒนาบาง อย่างตามแบบฉบับของพวกมันเอง
เท้าที่มีพังผืด ช่วยให้ลอยตัวในอากาศได้
และลิ้นที่ตวัดออกไปได้ ทำให้มันเข้าใกล้เหยื่อได้มากขึ้น
แต่ถึงอย่างนั้นแมลงปอที่กำลังบิน อยู่นั้นอาจเป็นเป้าหมายที่ยากเกิน
ไปที่จะจับ
รอให้นักแสดงผาดโผนเขาลง จอดก่อนอาจทำให้อะไรๆง่ายขึ้น
ได้เวลาทำตามแผนการใหม่
ตัวเมียที่กำลังวางไข่ในน้ำ
ตัวครึ่งหนึ่งอยู่ในน้ำมันน่า จะเป็นเป้าหมายที่จัดการได้ง่าย
แต่พวกแมลงปอว่องไวเกินไป
และม้วนตัวหลบได้ด้วย
พลาดอีกแล้ว
แต่ความพยายามอยู่ ที่ไหนความสำเร็จอยู่ที่นั่น
แม้จะพลาดเป้าอยู่บ่อยๆสัตว์ ครึ่งบกครึ่งน้ำก็สามารถอยู่รอดมาได้
มากกว่า350ล้านปี
แต่พวกมันยังไม่สามารถเอาชนะ สภาพแวดล้อมทุกรูปแบบที่มีบนโลกได้
เพราะมีบางสิ่งที่สัตว์ครึ่งบก ครึ่งน้ำต้องใช้เพื่อเลี้ยงตัวอ่อน
น้ำ
นี่คือกบลูกศรพิษ สตรอว์เบอร์รีในคอสตาริกา
และลูกๆของมันกำลัง ตกอยู่ในอันตรายร้ายแรง
แอ่งน้ำเล็กๆของพวกมันกำลังแห้งขอด
หนทางเอาตัวรอดหนทาง เดียวคือขี่หลังแม่มันไป
แต่สิ่งที่ยากที่สุดคือการหาน้ำ
แต่บังเอิญว่ามัน รู้ว่าจะต้องไปที่ไหน
เหนือขึ้นไปยี่สิบเมตรต้น สับปะรดสีกักเก็บน้ำฝนเอาไว้
แอ่งน้ำที่เหมาะเจาะ สำหรับลูกอ๊อดสุดที่รักของมัน
แต่ก่อนอื่นมันต้องขึ้นไปให้ถึง
มันค่อยๆกระโดดไปช้าๆ
ด้วยขนาดที่เกือบเล็กกว่านิ้วหัว แม่มือมนุษย์นี่คือการปีนยอดเขาเอเ
วอเรสต์สำหรับมัน
ปลอดภัยในที่สุด
แต่ไม่ว่าสัตว์ครึ่งบกครึ่งน้ำจะ ปีนขึ้นไปได้สูงแค่ไหนในการยึดครอง
ดินแดนพวกมันก็ไม่อาจหลีก เลี่ยงพันธะที่มีต่อน้ำได้
พันธะที่จะกลายเป็นผลร้ายเมื่อสภาพ แวดล้อมบนโลกเปลี่ยนไปอย่างสิ้นเชิง
ระหว่างยุคที่รู้จักกันในชื่อคาร์ บอนิเฟอรัสแผ่นดินแผ่นใหญ่ของโลก
ปรากฏขึ้นและมหา ทวีปแพนเจียก็เกิดขึ้น
ขณะที่พื้นดินแห้งลงหนองน้ำ ขนาดใหญ่ทั้งหลายก็เริ่มหายไป
เมื่อไม่มีน้ำสัตว์ครึ่ง บกครึ่งน้ำส่วนใหญ่จึงลำบาก
แต่ไม่ใช่ทุกชนิด
ชนิดหนึ่งได้วิวัฒนาการ เปลี่ยนแปลงตัวเองจนสามารถเอาตัวรอด
ได้
ไข่ของมันมีการพัฒนาเปลือกที่ ปกป้องตัวอ่อนให้อยู่ในแอ่งน้ำส่วน
ตัวของตัวเอง
ภายในไข่ตัวอ่อนสามารถเจริญ เติบโตได้อย่างปลอดภัยโดยไม่ขาดน้ำ
พันธะที่มีต่อน้ำถูกทำลายลงใน ที่สุดด้วยวิวัฒนาการของไข่ที่มีน้ำ
คร่ำ
รู้จักกันในชื่อแอมนิโอตสัตว์พวกนี้ สามารถย้ายถิ่นฐานไปอยู่ในที่ที่แห้ง
แล้งกว่าอย่างที่ พวกสัตว์ครึ่งบกครึ่งน้ำทำไม่ได้
และสัตว์เลี้ยงลูกด้วยนมสัตว์ เลื้อยคลานนกและไดโนเสาร์ทั้งหมด
ล้วนแล้วแต่สืบเชื้อสายมาจาก บรรพบุรุษร่วมชนิดเดียวกันนี้
60ล้านปีหลังการเกิดวิวัฒนาการของ ไข่ที่มีน้ำคร่ำแอมนิโอตกระจายตัว
อยู่ทั่วแพนเจีย
ทำให้เกิด2เผ่าพันธุ์ใหม่และเป็น จุดเริ่มต้นของสงครามที่ไม่สิ้นสุด
สัตว์หุ้มเกราะที่กำลังหลับไหล พวกนี้คือสัตว์เลื้อยคลานยุคบุกเบิก
สคูโตซอรัสหนึ่งในสัตว์ บกที่ตัวใหญ่ที่สุดในโลก
ด้วยน้ำหนักกว่าหนึ่งตันพวกมันจึง เป็นสัตว์กินพืชยักษ์ใหญ่ชนิดแรกของ
โลก
ไข่ที่มีน้ำคร่ำช่วยให้พวกมันขยาย พันธุ์ได้ในสภาพแวดล้อมที่แห้งกว่า
และไปในที่ที่ สัตว์อื่นไม่สามารถไปได้
แต่แพนเจียไม่ได้ เป็นของพวกมันเท่านั้น
อีกหนึ่งสายพันธุ์ใหม่ได้ถือกำเนิด ขึ้นบรรพบุรุษของสัตว์เลี้ยงลูกด้วย
นม
แม้ว่าลิสโตรซอรัสจะไม่ใช่คู่แข่ง ที่สูสีกับสคูโตซอรัสแต่มันก็มีญาติ
ที่น่าจะสู้ได้
กอร์โกนอปซิด
บรรพบุรุษของเหล่า สัตว์เลี้ยงลูกด้วยนมที่น่าทึ่งยิ่ง
กว่า
ขนาดตัวที่ยาวกว่า3เมตรและ หนัก300กิโลกรัมมันเหนือกว่าแมวตัว
โตใดๆที่มีในปัจจุบัน
ด้วยประสาทรับกลิ่นที่ดีเยี่ยม การแกะรอยเหยื่อจึงเป็นเรื่องง่าย
การจะฝ่าเกราะหนาของพวกมัน อาจเป็นความท้าทายที่หินที่สุด
แต่มันก็มีอาวุธลับ เขี้ยวที่ยาวเหมือนดาบ
แต่ถึงอย่างนั้นมันก็ยัง ต้องแอบย่องเข้าไปใกล้ๆก่อน
มันต้องเลือกจังหวะและ เป้าหมายอย่างระมัดระวัง
ต้องเข้าไปอย่างช้าๆและเงียบกริบ
การต่อสู้ระหว่างสัตว์เลี้ยงลูก ด้วยนมและสัตว์เลื้อยคลานนั้นเป็น
ส่วนหนึ่งของชีวิตบนโลก เป็นเวลานานหลายร้อยล้านปี
แต่ชีวิตแรกเริ่มของ พวกมันก็อยู่ได้ไม่นานนัก
เพราะทางเหนืออันไกลโพ้นของแพน เจียมหันตภัยบางอย่างกำลังเกิดขึ้น
สงบนิ่งอยู่นานหลายปีพลังงานมหาศาล ที่ยังไม่ดับสูญใต้พื้นผิวโลกได้ถูก
ลืมเลือนไป
แต่โลกที่หลอมละลายข้าง ใต้นั้นยังเคลื่อนไหวอยู่เสมอ
และคอยมองหาจุดอ่อนอยู่เสมอ
ใต้แผ่นเปลือกโลกแพนเจียสายธารของ แมกมาที่ร้อนจัดกำลังหาทางขึ้นมาบน
พื้นผิว
เมื่อการปะทุในยุคเพอร์เมียน เริ่มต้นขึ้นก็ไม่มีอะไรหยุดยั้งมัน
ได้
สิ่งที่ทำให้มันต่างจาก ครั้งอื่นๆก็คือความรุนแรง
นี่เป็นหนึ่งในการปะทุครั้งที่ ใหญ่และรุนแรงที่สุดที่สิ่งมีชีวิต
เคยประสบ
และพวกมันเกรี้ยวกราด แบบนี้อยู่นานถึง100 000ปี
ความเสียหายนั้นมากเป็นประวัติการณ์
พื้นที่เท่าครึ่งหนึ่งของ สหรัฐอเมริกาจมอยู่ใต้ลาวา
พื้นที่หลายล้านตารางกิโลเมตรที่ ครั้งหนึ่งเคยมีชีวิตชีวาถูกทำลายลง
ด้วยฝีมือของโลกเอง
และนั่นเป็นเพียงจุดเริ่มต้น
การปะทุได้ปล่อยบางสิ่งบางอย่าง ที่อันตรายยิ่งกว่าลาวาออกมาด้วย
สารประกอบที่เกิดจากการ รวมกันของก๊าซพิษหลายชนิด
เมื่อก๊าซเหล่านี้รวมเข้ากับน้ำ ส่วนผสมที่มีฤทธิ์แรงของฝนกรดก็เทลง
มา
น้ำผู้ให้ชีวิต บัดนี้ได้กลายเป็นผู้ทำลาย
ฝนที่เป็นพิษทำให้ดิน เป็นพิษและทำให้ต้นไม้ตายลง
เมื่อไม่มีรากต้นไม้ที่คอยพยุงดิน ระบบนิเวศทั้งหมดก็ถูกทำลายลงจนสิ้น
และยังมีบางสิ่งบางอย่าง ที่อันตรายยิ่งกว่าอยู่ในอากาศ
เพชฌฆาตไร้เสียง
คาร์บอนไดออกไซด์
ภูเขาไฟปล่อยคาร์บอนไดออกไซด์ ออกมามากกว่าที่มีอยู่ในอากาศของเรา
ปัจจุบันถึง6เท่า
ซึ่งทำให้โลกร้อนขึ้นถึง10องศา
และนำมาสู่ความเสียหาย ที่เกิดจากภูมิอากาศที่ตามมา
โลกที่เหมือนเรือนกระจกถูกภัย ธรรมชาติที่เกินควบคุมโหมกระหน่ำ
ไม่มีที่ใดให้ซ่อนตัวจากหายนะนี้ได้
และมหาสมุทรได้รับผลกระทบยิ่งกว่า
เพราะมันอุ่นขึ้นและกลาย เป็นกรดระดับออกซิเจนจึงลดฮวบ
เปลี่ยนท้องทะเลสถานที่แรกที่ ชีวิตถือกำเนิดขึ้นให้กลายเป็นสุสาน
ที่วังเวง
นี่คือครั้งที่สามและครั้งที่ รุนแรงที่สุดของการสูญพันธุ์ครั้ง
ใหญ่ของโลก
90%ของทุกสปีชีส์สูญหายไปตลอดกาล
กิ่งก้านทั้งหมดหักลง จากต้นไม้แห่งวิวัฒนาการ
แต่ถึงแม้หลายอย่างจะสูญ สิ้นไปบางอย่างก็ยังคงอยู่
ทุกสิ่งที่ยังหลงเหลืออยู่ในยุคนั้น
การรอดชีวิตของพวกมันไม่ เคยมีความสำคัญเท่านี้มาก่อน
ตอนนี้อนาคตของทุก ชีวิตแขวนอยู่บนเส้นด้าย